Karel Kněžourek

prof. Karel Kněžourek (* 7. november 1857, Městec Králové, Česko - † 3. november 1920, Žleby) bol český pedagóg, prírodovedec, botanik, zoológ, entomológ a ornitológ.

Biografia 
Narodil sa 7. novembra v roku 1857. V rokoch 1893 - 1909 pôsobil ako riadiaci učiteľ v Starkoči u Čáslavi a v rokoch 1909 - 1919 v Žlebech. Napriek skutočnosti, že bol obyčajným dedinským učiteľom, vypracoval sa na uznávaného prírodovedca. Je známy ako autor: „Velkého přírodopisu ptactva I., II., ktorý vyšiel v rokoch 1910 a 1912, ako i celej rady populárnych článkov hlavne o vtákoch a hmyzu v časopise Vesmír (Nové pokusy s chovem bourců, 1906), a Příroda (Drvopleň vrbový, 1919 - 1920). Prispieval tiež do lesníckych a poľovníckych časopisov Jana Doležala a J. V. Rozmary a Loveckého obzoru pod vlastným menom, ale i pseudonymami. Písal napr. o hospodárskom význame hmyzožravého vtáctva (1904 - 1905), o škodcoch ovocných stromov (1907) a živočišstva (1908).

Karel Kněžourek zomrel 3. novembra 1920 v Žlebech v okrese Kutná Hora.

Bibliografia  
 KNĚŽOUREK, Karel. Velký přírodopis ptáků se zvláštním zřetelem ku ptactvu zemí českých a rakouských. 2 svazky. Praha: I.L.Kober, 1910-1912.  Dostupné online.
 KNĚŽOUREK, Karel. Velký atlas ptáků ku Kněžourkovu Velkému přírodopisu ptáků. 4 svazky. Praha: I.L.Kober, 1910-1911. Dostupné online.

Zdroje 
 Maximovič, R.: 1921, [Kněžourek, K.]. Věda přírodní, 2: p. 70 - 71.   
 Pfeffer, A.: 1950, [Kněžourek, K.]. Čas. Českoslov. Spol. ent., 47(4): 260, 271, 312. 
 Kokeš, O.: 1971, [Kněžourek, K.]. Živa, 19: p. 181 - 182.   
 Koleška, Z.: 1984, Seznam biografii čs. entomologů. 6. [Klapálek - Kotouč]. In: Zprávy Čs. spol. entomol. ČSAV, 20: p. 169 - 206, Tab. 14 - 15, 181 - 182. 
 Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Knežourek, Karel“
 

Českí entomológovia
Českí ornitológovia